เก็บตกการเงิน
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
21 ส.ค. 2554

ขยายฐานลูกค้าธุรกิจนำเข้า
นายอภิชัย บุญธีรวร กรรมการผู้จัดการธนาคารเพื่อการส่งออกและนำเข้าแห่งประเทศไทย (เอ็กซิมแบงก์) เปิดเผยถึงเป้าหมายในปี 2553 นี้ ว่าจะเน้นการเพิ่มธุรกรรมทางด้านธุรกิจนำเข้าให้มากขึ้น เพื่อให้สอดคล้องกับสถานการณ์เศรษฐกิจในปีนี้ ที่ทิศทางค่าเงินบาทจะแข็งค่าขึ้น สวนทางกับค่าเงินเหรียญสหรัฐที่อ่อนค่าลง และถึงแม้ประเทศไทยจะมีปัญหาการเมืองภายในแต่ในทุกเดือนไทยมีมูลค่าการส่งออกมากกว่าการนำเข้ามาโดยตลอด ทำให้ฐานะการเงินดีขึ้น 
นอกจากนี้ เอ็กซิมแบงก์จะสนับสนุนผู้ส่งออกและนักลงทุนไทย ให้สามารถปรับตัวได้ในการแข่งขันกับสภาพแวดล้อมของข้อตกลงเหตุการณ์ค้าเสรี (FTA) และเขตการค้าเสรีอาเซียน (อาฟตา) และเป้าหมายการปล่อยสินเชื่อใหม่ 2.4 หมื่นล้านบาท และโครงการต่างประเทศ 8,000 ล้านบาท 
หุ้นกู้ด้อยสิทธิกรุงไทยแข็งแกร่ง
บริษัท ฟิทช์ เรทติ้งส์ (ประเทศไทย) ประกาศให้อันดับเครดิตภายในประเทศระยะยาว (National LongTerm Rating) ที่ระดับ “AA(tha)” แก่หุ้นกู้ด้อยสิทธิไม่มีประกัน ของธนาคารกรุงไทย โดยหุ้นกู้ด้อยสิทธิดังกล่าวมีมูลค่ารวมไม่เกิน 1.04 แสนล้านบาท และมีอายุ 10 ปี ในขณะที่แนวโน้มอันดับเครดิตของธนาคารมีเสถียรภาพ